text: РЕШЕНИЕ (ОВППС) 2015/381 НА КОМИТЕТА ПО ПОЛИТИКА И СИГУРНОСТ
  от 17 февруари 2015 година
  за назначаване на ръководител на полицейската мисия на Европейския съюз за палестинските територии (EUPOL COPPS) (EUPOL COPPS/1/2015)
  КОМИТЕТЪТ ПО ПОЛИТИКА И СИГУРНОСТ,
  като взе предвид Договора за Европейския съюз, и по-специално член 38, трета алинея от него,
  като взе предвид Решение 2013/354/ОВППС на Съвета от 3 юли 2013 г. относно полицейската мисия на Европейския съюз за палестинските територии (EUPOL COPPS) (1), и по-специално член 9, параграф 1 от него,
  като има предвид, че:
  (1)
  Съгласно Решение 2013/354/ОВППС Комитетът по политика и сигурност е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на полицейската мисия на Европейския съюз за палестинските територии (EUPOL COPPS), включително решението за назначаване на ръководител на мисията.
  (2)
  На 5 февруари 2015 г. върховният представител на Съюза по въпросите на външните работи и политиката на сигурност предложи г-н Rodolphe MAUGET да бъде назначен за ръководител на мисията EUPOL COPPS от 16 февруари 2015 г. до 30 юни 2015 г.
  (3)
  С Решение 2014/447/ОВППС на Съвета (2) срокът на EUPOL COPPS бе удължен до 30 юни 2015 г.,
  ПРИЕ НАСТОЯЩОТО РЕШЕНИЕ:
  Член 1
  Г-н Rodolphe MAUGET се назначава за ръководител на мисията EUPOL COPPS за периода от 16 февруари 2015 г. до 30 юни 2015 г.
  Член 2
  Настоящото решение влиза в сила в деня на приемането му.
  Прилага се от 16 февруари 2015 г.
  Съставено в Брюксел на 17 февруари 2015 година.